Düskalkuulia
Düskalkuulia ka düsmatemaatika on spetsiifiline arvutamisvilumuste häire, mis ei ole seletatav üldise vaimse mahajäämusega või ebaadekvaatse õpetamisega. Düskalkuulia hõlmab põhiliste arvutamisvilumuste valdamist, nagu liitmine, lahutamine, korrutamine ja jagamine. Algebra, trigonomeetria, geomeetria ja arvutusmeetoditega seotud abstraktsete matemaatiliste oskuste häired ei kuulu siia.
Düskalkuulia põhjused on ebaselged, kuid raskused aritmeetikas ei ole põhjustatud mitteadekvaatsest õpetamisest või otseselt kuulmise, nägemise või neuroloogiliste funktsioonide defektist. Samuti ei kaasne nad neuroloogiliste, psüühiliste või muude defektidega.
Avaldub[muuda | redigeeri lähteteksti]
- matemaatiliste operatsioonide aluseks olevate üldmõistete tähenduste mittemõistmisena
- puudulik arusaamine matemaatilistest oskussõnadest ja märkidest
- numbriliste sümbolite mitteäratundmine
- raskused tavaliste matemaatiliste tehete sooritamises
- raskused arusaamisel, millised numbrid on ülesande lahenduse otsimisel olulised
- raskused numbrite järjestamisel ja kümnendkohtade ning sümbolitega opereerimisel arvutuste käigus
- matemaatiliste tehete ebakorrektne ruumiline paigutus
- võimetus rahuldavalt selgeks õppida korrutustabel.